מחמוד ג'אבר

מחמוד ג'אבר (בערבית: محمود جابر; נולד ב-5 באוקטובר 1999) הוא כדורגלן ערבי-ישראלי, המשחק בעמדת הקשר במכבי חיפה מליגת העל ובנבחרת ישראל. .

חיים אישיים 
ג'אבר נולד וגדל בטייבה, ישראל, למשפחה ערבית - מוסלמית.

אחיו, הוא כדורגלן בני ריינה וקפטן נבחרת פלסטין לשעבר, עבדאללה ג'אבר.

קריירת מועדונים
ג'אבר התחיל את הקריירה שלו בקבוצת הילדים של הפועל כפר סבא, ובגיל 13 הצטרף לזו של מכבי חיפה ושיחק בכל קבוצות הגיל של המועדון, עד שהגיע לבוגרת.

בקיץ  הושאל להפועל נוף הגליל מהליגה הלאומית בה שיחק שנתיים. ב-5 באוגוסט 2019 ערך את הופעת הבכורה שלו בקבוצה הבוגרת בניצחון 0–1 נגד מכבי אחי נצרת במסגרת גביע הטוטו. ב-20 בדצמבר 2019 הבקיע את שער הבכורה שלו בקבוצה בניצחון 1–3 נגד הפועל מרמורק הרחובותית, במסגרת סיבוב ח' של גביע המדינה. עונה לאחר מכן, היה שותף לחזרה של המועדון לליגת העל אחרי 15 שנות היעדרות.

בקיץ  חזר מההשאלה לסגל של מכבי חיפה. ב-29 ביולי 2021 ערך את הופעת הבכורה שלו במועדון כשנכנס כמחליף בדקה ה-80, בניצחונה הביתי של קבוצתו 5–1 על דינמו טביליסי במסגרת שלב המוקדמות השני של הליגה האזורית של אופ"א. ב-16 באוקטובר 2021 הבקיע צמד (בהפרש של 43 דקות) בניצחון החוץ בליגת העל 1–4 נגד הפועל ירושלים.

ב-2 לאוגוסט 2023 הבקיע שער קריטי בסיבוב השני של מוקדמות ליגת האלופות נגד שריף טירספול בדקה ה-85, אשר שלחה את המשחק להארכה שבו מכבי חיפה ניצחה 4-1 בהארכה.

קריירה בינלאומית 
ב-26 במאי 2022 זומן לראשונה לסגל נבחרת ישראל הבוגרת, לקראת המשחקים בליגת האומות מול  ו. ב-2 ביוני 2022 ערך את הופעת הבכורה שלו בבוגרים של נבחרת ישראל בתיקו הביתי 2–2 מול איסלנד במסגרת ליגת האומות 2022/2023 של אופ"א, כשנכנס כמחליף במחצית השנייה.

תארים
 הפועל נוף הגליל
ליגה לאומית: 2020/2021
 גביע הטוטו (ליגת המשנה): 2020/2021
 מכבי חיפה
ליגת העל: 2021/2022, 2022/2023
גביע הטוטו: 2021/2022
אלוף האלופים: 2021, 2023

קישורים חיצוניים

הערות שוליים

כדורגלנים ישראלים
כדורגלנים ערבים ישראלים
קשרי כדורגל ישראלים
טייבה: כדורגלנים
כדורגלני מכבי חיפה
כדורגלני הפועל נוף הגליל
כדורגלני נבחרת ישראל
מוסלמים
ישראלים שנולדו ב-2000